**,,Judančio pasaulio ritmais‘‘**

Kovo 18 d. Vilniaus Karoliniškių muzikos mokykloje vyko VI –asis Lietuvos jaunųjų atlikėjų festivalis –konkursas ,,Judančio pasaulio ritmais‘‘, kurį organizavo Vilniaus Karoliniškių muzikos mokykla, Lietuvos dailės muziejus ir viešoji įstaiga ,,Muzikos forumas‘‘.

Į šį festivalį - konkursą atvyko 59 jaunieji atlikėjai iš visos Lietuvos – Vilniaus, Kauno, Klaipėdos, Alytaus, Gargždų, Pagėgių. Visi dalyviai buvo suskirstyti į kategorjijas pagal amžių. Pagėgių meno ir sporto mokyklos fortepijono pradinio muzikavimo III klasės mokinė Gabija Kučinskaitė (mokytoja Nadežda Snigir) varžėsi A kategorijoje, kurioje buvo 23 dalyviai. Pasak mokytojos Nadeždos Snigir, atlikėjų meistriškumas buvo aukštas. Gabija labai jaudinosi, nes jai šis respublikinis konkursas – pirmasis, tačiau mergaitė sugebėjo susikaupti ir tiksliai bei meniškai atlikti savo programą - I. Jegikovo ,,Romantišką valsą‘‘ ir M. Dvoržako Džiazinį etiudą ( C-dur). Mergaitė ir jos mokytoja buvo apdovanotos padėkos raštais. Jaunoji pianistė ir jos mokytoja įsitikinusios, kad dalyvavimas aukšto lygio respublikiniame renginyje – tai puiki patirtis, mokymosi motyvacijos skatinimas bei sustiprėjęs ryžtas siekti aukštų rezultatų.

Pagėgių meno ir sporto mokyklos informacija